Når jeg ser tilbage, så…
Jeg har altid haft svært ved at tro, at der er ondskab i mennesker.
Indtil jeg mødte ham.
Der så jeg det onde tæt på.
HVERT ÅR REGISTRERES DER OVER TRE MILLIONER STALKINGHÆNDELSER I USA
80% AF DE KVINDER, DER BLIVER STALKET AF EN TIDLIGERE PARTNER,
HAR OGSÅ OPLEVET VOLD I HJEMMET
Skade kvinder?
Det er ikke noget, jeg ville gøre…
Hverken at slå dem eller mishandle dem…
Forstår du, hvad jeg mener? Sådan er jeg ikke.
DETTE ER HISTORIEN OM STALKINGSAG NR. 14CT-CR00624-01
Jeg kan ikke lide, når folk lyver og udnytter mig.
Og når jeg føler, at jeg bliver udnyttet,
vil du se en anden side af mig, der ikke er god.
EN NETFLIX-SERIE
Jeg vil hellere anses som morder end som en stalker.
Jeg ville mærke spændingen ved, at hun følte sig overvåget.
Hvem som helst kan blive stalker.
Det er kun bussemandssnak.
Jeg er ikke lige så tosset.
TÆT PÅ DØDEN
JEFFERSON CITY, MISSOURI
JEFFERSON CITY FÆNGSEL
Jeg hedder Terry Dwayne Morrison.
Jeg blev dømt for grov stalking
og fik fire år.
Jeg voksede op i Dallas, Texas.
Jeg tror, jeg var ret oprørsk.
Jeg gik ikke i skole, som jeg skulle.
Oddsene var imod mig, fordi min mor arbejdede,
og min far var lastbilchauffør, så jeg havde ikke
særlig meget støtte og opmuntring.
Min far kunne være voldelig.
Jeg har tre brødre,
og under vores opvækst, når min far ville slå min mor,
så greb vi ind.
Vi tog smerterne og slagene for min mor,
for hun fortjente ikke at blive banket.
Jeg stak af hjemmefra,
og fra jeg var 11 til 17 år gammel, var jeg i bandemiljøet.
SOM 50-ÅRIG BEGYNDTE MORRISON AT GÅ PÅ ONLINE DATING,
OG HER MØDTE HAN 'SADIE', EN 54-ÅRIG SYGEPLEJERSKE
Jeg mødte Sadie gennem en datingside.
Vores alder var cirka den samme.
Hun var ret uafhængig, eller jeg mener…
Hun var ikke særlig krævende.
Hun var mere et hjemmemenneske, og det var det, der tiltrak mig.
Vores første date… Hun ringede på mit job.
Jeg arbejdede på en restaurant, og hun ville komme forbi,
så jeg inviterede hende på frokost samme dag.
Og det føltes godt.
Hun var en sød dame, og vi tilbragte meget tid sammen.
Vi tog på cykelture og gik i biografen
og lavede mange af de ting, som jeg godt kan lide.
Jeg hedder Sadie, og jeg har overlevet stalking.
Jeg mødte Terry i maj eller juni 2013.
Nogle af mine arbejdskolleger var meget optaget af internetdating.
De overtalte mig til at melde mig til en datingside, hvilket jeg gjorde,
og jeg havde være ude med flere, før jeg mødte Terry.
Mine første indtryk af ham var, at han virkede meget genert og flink.
Vi kommunikerede ret godt.
Vi udvekslede telefonnumre og begyndte at skrive sms'er.
Men jeg husker, jeg tænkte, at han ikke var min type.
Og så…
På et tidspunkt var jeg ved at miste mit job
og havde brug for en at tale med, og så startede vi et forhold.
I et par måneder skrev jeg hver morgen:
"Hav en god dag på arbejdet,"
og det gjorde hun også.
Vi så hinanden i tre måneder.
Hun sagde tit: "Flyt ind, vi er jo altid sammen."
Men jeg skiftede emne, for som jeg sagde,
så ledte jeg ikke rigtig efter et forhold…
…hvor jeg var helt forpligtet.
DA MORRISONS SITUATION ÆNDREDE SIG, FLYTTEDE HAN IND I SADIES LEJLIGHED.
Han blev smidt ud af sin bolig, og jeg havde ondt af ham,
så jeg sagde, han kunne bo hos mig.
Men jeg fortalte ham, da han flyttede ind hos mig,
at så snart jeg var færdig med mit skoleår,
ville jeg flytte, og det ville blive uden ham.
I starten gik det okay. Vi levede et normalt liv.
Vi lavede mad, gik på arbejde og så tv.
Men så begyndte jeg at se ham ændre sig.
Han blev lidt besidderisk.
Såsom hvis jeg sad ude i køkkenet med min computer,
mens han sad inde i stuen og så tv,
så skulle jeg altid sætte mig lige ved siden af ham.
Og jeg sagde: "Jeg forstår ikke, hvorfor jeg ikke kan gøre, som jeg vil,
hvis du kan gøre, som du vil."
Der begyndte jeg at tænke, jeg havde begået en fejl.
Det begyndte at gå dårligt en måned efter, jeg flyttede ind.
Der var et par gange,
hvor nogle mænd kom forbi og afleverede nogle film,
eller hun bad mig om at lave mad,
og maden i køleskabet var ikke fra mig,
så jeg spurgte:
"Hvor har du fået det fra?"
Men hun ville ikke svare mig.
Jeg havde følelser for hende.
Jeg ville bare vide, om hun var utro.
Men hun ville aldrig svare.
Jeg tænkte meget over, hvordan jeg skulle slippe af med ham,
og jeg sagde til ham, at han skulle finde et andet sted at bo,
for jeg syntes ikke, vi passede sammen.
Og så snart jeg havde sagt det,
begyndte han at blive voldelig.
En aften havde vi set tv.
Vi sad på sofaen og snakkede.
Terry havde talt meget om at lave om på sit liv og gøre forskellige ting.
Jeg sagde til ham: "Hør her, Terry.
Hvis du gerne vil have et bedre liv,
skal du droppe den bandementalitet,
for det kommer du ingen vegne med."
Han blev helt stille og sagde ikke et ord.
Han gik i seng, og jeg…
Jeg fortsatte med at se tv i en halv time til,
og så gik jeg også i seng.
Jeg var ved at falde i søvn…
Og pludselig skete der det,
at han satte sin fod på min hofte og skubbede mig ud af sengen.
Jeg trillede hen ad gulvet.
Jeg var halvt vågen, og jeg husker, at jeg tænkte:
"Han strakte sig nok bare. Det var ikke med vilje."
For jeg var lidt groggy og kun halvvågen.
Så jeg lagde mig tilbage i sengen, og før jeg vidste af det,
sad han oven på mig med hænderne om min hals.
Jeg var ligesom en slap kludedukke, der blev kastet rundt i sengen.
Og…
Jeg troede, det var slut.
I mit hoved var der en stemme, der sagde:
"Du skal ikke kæmpe imod. Bare giv slip. Det er snart forbi."
Så stoppede han og rejste sig.
Han gik ud af soveværelset.
Bagefter gik jeg ud på badeværelset,
og der kunne jeg se, at mit øje var fuldstændig blodsprængt.
Og jeg blødte fra mine tarme i tre dage i træk.
Jeg troede helt ærligt, jeg var tæt på døden.
En fredag aften kom vi hjem sammen
efter at have passet hendes børnebørn.
Jeg skulle på arbejde næste morgen.
Og dagen efter vågner hun op med et blåt øje.
Hun siger, jeg har slået hende, men det er løgn.
For da vi startede vores forhold,
sagde jeg til hende: "Ring til politiet, hvis jeg slår dig."
Så da hun påstod det, sagde jeg: "Nej, jeg har ikke slået dig."
Hun må være gået ud, eller også slog hun sig selv.
Jeg aner det ikke.
Det kunne hun finde på.
SENERE DET ÅR FLYTTEDE SADIE HJEM TIL SIN DATTER
Da jeg flyttede ud, tog jeg kun det tøj, jeg havde brug for.
Jeg efterlod mange af mine ting derhjemme.
En aften sendte han en masse sms'er,
hvor han fortalte mig, at han havde bleget alt mit tøj.
Han havde ødelagt alle mine billeder og mine personlige ejendele
og skåret mine sko op.
Det hele lå i containeren foran ejendommen.
Alt dit lort er smidt i affaldsposer.
Det ligger i containeren. Skrid fra mit hjem, og bliv væk.
På det tidspunkt sendte Terry omkring 50 beskeder på en dag,
og ingen af dem var gode.
Jeg smider alt dit lort væk nu.
Jeg har puttet blegemiddel over det hele.
Dine billeder er smidt ud.
Han efterlod beskeder hos min fætter.
Han kørte forbi min datters hus og lagde breve i deres postkasse.
Han sagde, han elskede mig, og han ikke forstod noget.
Der tænkte jeg: "Det her er stalking."
Jeg var bange.
Hvis en bil fulgte efter mig for længe…
Jeg sørgede altid for at kende den hurtigste vej til politistationen.
Det føltes ligesom at være i en konstant beredskabstilstand.
Det er meget skræmmende.
MISSOURI BYDER DIG VELKOMMEN
Det farligste tidspunkt for en kvinde at forlade et voldeligt forhold er,
når hun går ud ad døren.
Og i dette tilfælde, da Sadie gik…
…så var hendes liv i fare.
Jeg hedder Angela Hirsch.
Jeg er direktør for krisecentret for voldtægtsofre i Jefferson City.
Når den udsatte begynder at indse,
at det er et usundt forhold,
at de er blevet isoleret,
at de bliver kontrolleret af en anden,
og de tager nogle skridt hen mod at mindske kontrollen,
så føler udøveren sig truet.
Og da Sadie tog kontrol over sit eget liv
og besluttede sig for at stoppe forholdet,
så satte det gang i en proces…
Det skabte en form for panik hos Morrison.
ANGELA HIRSCH HAR GENNEMGÅET DEN SKRIFTLIGE KORRESPONDANCE,
MORISON SENDTE SADIE, EFTER HUN FORLOD HAM
Når han siger ting som: "Jeg ved, når du passer børnebørn,"
så bruger han de situationer, som er en del af hendes hverdag
såsom gå i skole, se hendes børnebørn og besøge familien.
Han forvrider dem på sådan en måde, at hun føler sig utryg,
uanset hvor hun er, eller hvad hun laver,
eller hvad hun gør for at beskytte sig.
Jeg ved, når du er i skole, passer børnebørn og køber ind.
Han gør det for at sige til hende:
"Du kan ikke gemme dig for mig.
Jeg har kontrollen. Jeg ved, hvad du foretager dig.
Du slipper aldrig fra mig."
Forestil dig at leve sådan konstant.
Det er det, der sker med ofre for stalking.
Det er sådan, de lever.
EFTER TRE MÅNEDER HOS DATTEREN, GIK SADIE UNDER JORDEN
I Sadies tilfælde gjorde hun alt, hvad hun overhovedet kunne
for at komme væk fra ham.
Og jeg forstår udmærket, hvorfor hun gik under jorden.
Vi ser det med mange voldsramte kvinder.
De skal finde et sted, hvor de er trygge og i sikkerhed,
og hvor ingen kan finde dem,
for det er ikke sikkert for dem at være der, hvor de er.
At gå under jorden var hendes sidste mulighed for at overleve.
Det er et mirakel, hun ikke blev dræbt.
Da jeg gik under jorden,
forsøgte Terry stadigvæk at chikanere mig og min familie.
Han prøvede at sende mig apps for at spore min position.
Det lignede en tekstbesked, men den havde en slags gps-tracker.
Jeg slukkede telefonen, og da jeg tændte den,
så væltede det ind med beskeder.
Der var 50 sms'er.
Det sagde: "Bing, bing, bing."
Det var hans telefonnummer, og jeg tænkte: "Nej, slet."
Jeg gik ikke ud, medmindre det var for at gå i skole,
for jeg var bange for at vise mig.
Det er svært at forklare følelsen af at være så bange.
Jeg ville gerne have lukket mig inde i en kasse og sat en lås på den.
Jeg nåede til et punkt, hvor jeg blev klar over,
at det enten ville vare resten af mit liv,
og jeg ville leve i frygt,
eller også blev det mig eller ham.
Og jeg forberedte mig på, at det ville blive mig eller ham.
I MARTS 2014 OPNÅEDE SADIE ET TILHOLD PÅ EN MÅNED MOD TERRY MORRISON
DET FORBØD MORRISON AT KOMME MED TRUSLER,
BEGÅ OVERGREB ELLER PÅ NOGEN MÅDE TAGE KONTAKT MED SADIE
Jeg vidste, det ville gøre ham vred,
så derfor gik jeg under jorden, mens jeg anmodede om mit tilhold.
Den største frygt er gengældelse,
og derfor er mange, og især kvinder,
skeptiske mod at bede om et tilhold, fordi det kun er et stykke papir.
Der er intet, der kan holde dem væk fra dig.
Selv hvis du har et tilhold,
kan de nå frem til dig før politiet.
Og hvad så?
Jeg kunne ikke beskytte mine børn,
og jeg kunne ikke beskytte mig selv.
Du er bare så hjælpeløs.
MENS HUN VAR UNDER JORDEN,
BESLUTTEDE SADIE AT GENOPTAGE SIN UDDANNELSE SOM SYGEPLEJERSKE
OZARKS TEKNISKE COLLEGE RICHWOOD VALLEY CAMPUS
LIFE SCIENCE OG TEKNOLOGI
MARTS 2014
FEM DAGE EFTER AT HAVE OPNÅET TILHOLDET,
GAV SADIE SIT COLLEGE BESKED OM MORRISON
Jeg husker, det var en morgen.
Jeg var færdig med at gå min runde,
og jeg fik at vide, at en elev gerne ville se mig.
Da jeg ankom til skranken, var det Sadie.
Hun fortalte mig, hun havde en kopi af et tilhold
mod en mand, så jeg sagde:
"Vi bør underrette politiet, for det her lyder ret alvorligt."
STUDIEVEJLEDNING
Jeg er Jerome Ransome.
Jeg er sikkerhedschef på Richwood Valley campus
i Nixa, Missouri.
Vi gik ind i rektors mødelokale.
Hun sad her, politimanden sad her,
og jeg sad for enden af bordet her.
Vi gennemgik hendes papirer og diskuterede en handlingsplan.
Hun var ret bange for ham. Jeg kunne se, hun var nervøs.
Hun virkede meget oprørt.
Hun sagde til os: "Jeg ved, han vil dukke op her.
Han er ikke bange."
Og da vi gik hen til døren, vendte jeg mig om mod hende og sagde:
"Jeg tror, mr. Morrison er derude nu.
Bliv herinde, og lad mig tjekke det."
Og da jeg kom hen til skranken, stod han der rigtig nok.
Vi kom herned.
De her døre var åbne ligesom nu.
Vi pressede ham ind mod den her dør, og jeg holdt ham fast.
Vi sagde: "Du har overtrådt et tilhold."
Han fik at vide, han var anholdt.
Han sagde: "Jeg ved ikke, hvad du taler om."
Så trak jeg et eksemplar af tilholdet op af hans lomme.
Jeg sagde: "Det drejer sig om det her," og viftede det foran ham.
Derpå fulgte vi mr. Morrison ud til patruljebilen,
og han blev varetægtsfængslet
for at have brudt tilholdet.
Sadie var hunderæd.
Hun rystede af skræk, da hun så ham.
Jeg er glad for, at hun turde stå frem og sige:
"Jeg er bange for den her person."
Hvis hun ikke havde haft et tilhold,
ville mr. Morrison bare være blevet bedt om at gå.
Men vi havde ret til at anholde ham på grund af det tilhold.
MORRISON BLEV KORTVARIGT TILBAGEHOLDT I CHRISTIAN COUNTYS FÆNGSEL,
FØR HAN BLEV LØSLADT IGEN
MARTS 2014
TO UGER SENERE IDENTIFICEREDE EN BETJENT MORRISON,
DA HAN NÆRMEDE SIG CAMPUS FOR ANDEN GANG
Mr. Morrison holder ind.
Han springer ud af sin bil og løber væk fra patruljebilen.
Politibetjenten forlader sit køretøj, trækker sit våben,
sigter på Morrison og giver ham ordrer.
Betjenten anholdt Morrison,
der blev varetægtsfængslet igen
for anden gang på to uger.
MORRISONS ANDEN ANHOLDELSE RESULTEREDE I EN SIGTELSE FOR GROV STALKING
TUNGTVEJENDE BEVISER MOD HAM BLEV FUNDET I EN NOTESBOG I HANS BIL
Jeg hedder Janette Bleau.
Jeg er offentlig anklager,
og det har jeg været i næsten 20 år.
Vi modtog notesbogen den 1. april som følge af anholdelsen.
Og de ting, der stod i den,
forstærkede vores overbevisning om, at den mand var farlig.
Der står blandt andet:
"Jeg synes, du skal begå selvmord.
Det er slut for dig."
Den næste bekymrende sætning i den notesbog lyder:
"Jeg har en pistol til dig."
Vi fandt breve, han sendte efter udstedelsen af tilholdet,
og på en side står der:
"Du har tabt,
for du har ringet til politiet og fået et tilhold mod mig.
Vil det forhindre mig i at tale med dig?
Fanme nej. Bliv ved med at gemme dig.
Hold op med at gå i skole, for hvis du får nogen til at køre dig,
vil jeg se dig fra parkeringspladsen
og følge efter dig til der, hvor du bor."
Det er trusler.
Han stalker hende aktivt og advarer hende om det.
Så er der alle sms'erne.
"Jeg slår lejr foran dit hus. Tal med mig. Hvorfor gjorde du det her?"
"Jeg tager hen til din skole og dine forældres hus,
hvis det er det, du vil."
Jeg ville være bange.
Og det var Sadie helt sikkert,
for hun vidste, at han vidste, hvor hendes familie boede.
CHRISTIAN COUNTY DOMSTOL
Min tanke var, at han absolut skulle tilbageholdes,
for han var en trussel, hvis han kom ud.
Han vidste, hun havde meldt ham to gange til politiet.
Han var blevet anholdt to gange,
så det stod klart for mig, at vi skulle være på forkant.
DEN 16. APRIL 2014 AFHOLDTES DET INDLEDENDE RETSMØDE I STALKINGSAGEN
Jeg var nervøs for det indledende retsmøde,
for jeg var bevidst om,
at Sadie skulle befinde sig i det samme rum som ham.
Hun skulle se ham, udpege ham og sige:
"Det er Terry Morrison, der stalker mig."
DELSTATEN MISSOURIS STORE SEGL
De ville tilbagetrække beviser,
og de anmodede flere gange om at få skiftet dommer.
Det var bare den ene forsinkelse efter den anden.
Han tænkte muligvis, at hvis han forhalede retssagen,
så ville Sadie blive træt af det og sige: "Jeg giver op."
Han troede sikkert ikke, at det ville resultere i noget.
LANGT OM LÆNGE, I JUNI 2015,
BLEV MORRISON FUNDET SKYLDIG I GROV STALKING
OG IDØMT FIRE ÅRS FÆNGSEL
Hun fortalte mig godt nok,
at hun ikke elskede mig, at hun ikke ville se mig mere,
og at hun ikke ville tale med mig, så det…
Jeg kan godt se, det er stalking, nu hvor jeg har
læst om det og ved, hvad…
…hvad stalking handler om.
Jeg tror, at jeg gjorde det for at skræmme hende.
Jeg ved, det var forkert,
for det gjorde hende bange.
Hun vidste ikke, hvad jeg kunne gøre.
Men jeg ville bare afslutte det, selv gennem stalkingen.
Jeg ville ikke skade Sadie fysisk.
Jeg ville ikke slå hende. Jeg ville bare have nogle svar.
Hvorfor hun gjorde visse ting eller sagde visse ting om mig.
Sådan.
Hun sagde falske ting.
Jeg er ikke en mishandler.
Jeg mishandler ikke kvinder.
Jeg ville aldrig skade en kvinde,
for jeg er en mand, og hun er en kvinde. Hun er det…
Hun er det svage led, og…
Jeg ville helst ikke blive kaldt for en stalker. Det er…
Det er på linje med pædofil.
Det er virkelig det laveste af det laveste, ikke?
Jeg føler mig som et kryb. Jeg…
Jeg vil hellere ses som morder end som en stalker, okay?
Mr. Morrison har en voldelig fortid.
Der er intet mere voldeligt end drab.
Jeg hedder Scott Hill, og jeg er politibetjent i Springfield.
Jeg var på patrulje den 23. september 2011,
da vi fik en melding om en skudepisode.
ATTEN MÅNEDER FØR MORRISON MØDTE SADIE,
RYKKEDE POLITIET I SPRINGFIELD UD TIL EN VOLDSOM HÆNDELSE
En kvinde, der skulle vise sig at være Pristina Tyner, var blevet skudt.
Terry Morrison blev identificeret af vidner
som den person, der havde skudt,
og han blev senere anholdt af politiet for drabet.
Værelse 212. Det er her, Morrison gik ind
og truede dem med en pistol.
Og vidnet har fortalt, at han lænede sig over gelænderet her
og skød hende, da hun løb ned ad trappen.
Der var en kvinde til stede, der kendte mr. Morrison,
og hun identificerede ham på et foto.
Han blev anholdt fire dage senere.
I SEPTEMBER 2011 SIGTEDE ANKLAGERNE I GREENE COUNTY TERRY MORRISON FOR DRAB,
MEN HANS SAG KOM ALDRIG FOR RETTEN
GREENE COUNTY RETSBYGNING
Hovedvidnet nægtede at identificere ham.
Hun var skrækslagen.
Der gik mange rygter om,
at hun faktisk var det egentlige mål og ikke det andet offer.
Så jeg tror, at det afskrækkede hende.
Hun var alt for dybt involveret i det her,
og hendes veninde blev dræbt foran hende, så hun var bange.
SPRINGFIELD POLITISTATION
DRABSSAGEN MOD MORRISON BLEV FØRST GENOPTAGET NÆSTEN FIRE ÅR SENERE,
DA EFTERFORSKERNE HØRTE, AT HAN VAR FÆNGSLET FOR STALKING
I en drabssag gælder der ingen forældelsesfrist,
så jeg vidste, jeg ville få en ny chance.
Jeg fandt ud af, Sadie havde meldt ham for stalking,
og jeg var klar over, at hvis der kom nye informationer…
Det var hans seneste forhold,
så han havde måske fortalt hende om det her drab.
Derfor var hun interessant for mig.
Hun begyndte at græde under samtalen.
Hun frygtede, at hvis han blev løsladt,
så ville han finde hende og dræbe hende.
Den frygt, der kom til udtryk i hendes øjne og under samtalen,
den kan man ikke foregive.
Og det viste sig, han havde tilstået over for hende
at have begået drabet.
Så det kom til at veje tungt under retssagen,
at juryen kunne høre et udsagn fra en senere kæreste,
der havde hørt ham tilstå det her drab.
Jeg blev lamslået, da de ringede.
Terry var blevet fængslet for grov stalking.
Kriminalbetjent Hill tog kontakt til mig.
Han ville gerne spørge mig, om jeg vidste noget om drabet.
En aften, helt ud af det blå, fortalte han mig det.
Han sagde: "Ja, jeg dræbte den kvinde, men ingen andre end dig ved det,
og jeg vil benægte alt."
I øjeblikket sagde jeg intet og stillede ingen spørgsmål.
Jeg ville intet vide.
Jo mindre jeg vidste, desto bedre.
SADIE BLEV BEDT OM AT VIDNE
ANGÅENDE TILSTÅELSEN UNDER RETSSAGEN
Jeg ville ikke vidne, fordi…
Hvad nu, hvis han ikke blev dømt?
Men så begyndte jeg at tænke: "Hvad har jeg egentlig at miste?"
Hvis mit vidneudsagn kan fremme sagen,
så vil det gavne mig, men jeg er ikke…
Det lyder slemt, men han måtte bare ikke komme ud.
Jeg var dødsens bange.
DEN 12. MARTS 2018 BLEV MORRISON STILLET FOR RETTEN
FOR DRABET PÅ PRISTINA TYNER
Da jeg stillede op i retten, var det virkelig nervepirrende.
Jeg kan huske, at jeg gik op til skranken, og…
Da jeg så juryen og Terry og det fyldte lokale, var det bare…
Jeg ved, de kunne se mig ryste, for jeg rystede helt uhæmmet.
Jeg undgik at se på ham.
Jeg kiggede kun ud af øjenkrogen.
Men min datter, velsign hende… Hun er en ægte fighter.
Hun kiggede direkte bare på ham, som om hun ville sige:
"Du kommer ikke til at vinde."
DEN 14. MARTS 2018, EFTER KUN TO DAGE I RETTEN,
BLEV TERRY MORRISON FUNDET SKYLDIG I DRAB
Da de kom ud med en kendelse
og sagde "skyldig," var jeg ved at besvime af lykke.
Jeg var så lettet, at jeg græd.
Og jeg husker, at kvindens datter kom ud…
Hun havde en lille pige med sig, en baby.
Hendes advokat gik hen til hende og lagde armen om hende,
og hun kom hen til mig.
Og hun sagde…
"Den dame hjalp med at sætte din mors morder i fængsel."
Det var hårdt.
DOMMEREN IDØMTE TERRY MORRISON LIVSTID
MED MULIGHED FOR PRØVELØSLADELSE PLUS HUNDREDE ÅR
Hun vidste ikke, hvad jeg kunne,
før de dømte mig for uagtsomt manddrab.
Så… Ja, hun er bange for mig.
Og jeg ved, hvordan det lyder.
At jeg er en voldelig person, som aldrig burde slippe ud.
Men jeg er faktisk en enspænder.
Jeg er en person, der vil være alene.
Jeg ser sådan på det…
Jeg kan være farlig i en situation,
hvor jeg skal vise min autoritet.
Jeg kan være den person, du ikke vil se.
Ja, jeg kan blive prøveløsladt.
Men jeg er 59 år, så jeg dør i fængslet.
Jeg kommer aldrig ud.
Det er en livstidsdom. En dødsdom.
Men jeg giver aldrig op.
Jeg vil fortsætte med at kæmpe, indtil alle muligheder er udtømt.
Jeg har ikke andet at lave herinde end at kæmpe. Forstår I det?
Jeg har ikke lyst til at være her.
Jeg vil ikke dø her,
så hvorfor skulle jeg ikke bruge min tid, mens jeg sidder her
på at studere jura
og forsøge at få min frihed tilbage?
OPRINDELIGE STARTPUNKT FOR ROUTE 66
Da dommeren sagde: "Livstid plus 100 år…"
Jeg følte, at en byrde blev fjernet fra mine skuldre.
Straffen for grov stalking var kun…
Det var mellem tre til syv år,
og han var måske blevet løsladt for god opførsel.
Jeg følte, at det ikke lykkedes ham at…
…forsøge at ødelægge mig.
Men jeg tror ikke,
man nogensinde kommer over eftervirkningerne af sådan et forhold.
Det bliver siddende for evigt.
Jeg har stadig øjeblikke, hvor jeg ikke kun låser mine døre.
Jeg sætter stole op under dørhåndtagene, så folk ikke kan komme ind.
Når man oplever sådan noget, så får man mareridt.
Det kan være småting, som du lægger mærke til og…
Du bliver lige pludselig bange, og så kommer det hele tilbage.
Det sker for folk i alle samfundslag.
Det er ligegyldigt, hvad du tjener, eller hvor god en person du er.
Det er ligegyldigt, hvor du kommer fra.
Jeg kunne mærke, da jeg først mødte ham,
at han ikke var den type, der ville interessere mig,
men jeg ignorerede det, og det blev min undergang.
Jeg skulle have lyttet til mig selv.
Jeg tror, at hvis jeg havde fulgt mine instinkter,
ville jeg ikke sidde her lige nu.
Men så tænker jeg også,
at jeg måske skulle igennem det for at indse min styrke.
Tekster af: Rikke Schultz